निगम बोला-एफआईआर दर्ज होगी तो लगेंगी नई बैटरियां
नगरनिगम अधिकारी इस बात पर अड़े हैं कि मोहाली पुलिस जब तक एफआईआर दर्ज नहीं करती, तब तक ट्रैफिक लाइट्स की चोरी हुई बैटरियों की जगह नई बैटरियां नहीं लग सकतीं। अब इन 6 चोरी हुई बैटरियों के कारण वीआईपी मार्ग से आने-जाने वाले सैंकड़ों वाहन चालक परेशान हो रहे हैं। इन वाहन चालकों के साथ-साथ यहां सुबह से शाम 7 बजे तक ड्यूटी देने वाले पुलिस मुलाजिम भी परेशान हैं। उन्होंने तो यहां तक कह दिया कि मटौर थाना पुलिस जानबूझ कर एफआईआर नहीं दर्ज कर रही और निगम अधिकारी जानबूझ कर नई बैटरियां नहीं लगा रहे, जबकि यह बात बिल्कुल सही है। यही कारण है कि एक महीना गुजर जाने के बाद भी पीसीएल लाइट पॉइंट पर ट्रैफिक लाइट्स बंद पडी हैं।
इस मार्ग से रोजाना आने जाने वाले संदीप वशिष्ट ने कहा कि वह क्वार्क सिटी में काम करते हैं और जब सुबह अपने आॅफिस जाते हैं तो यहां मुलाजिम यातायात तो रोटेट कर रहे होते हैं, लेकिन जब शाम को आॅफिस से घर जाते हैं तब नहीं होते। शाम के समय वाहन चालकों की छुट्टी का समय होता है और इस मार्ग पर जाम लगा जाता है। जब यहां कोई मरेगा, तभी अधिकारियों की नींद खुलेगी। उन्होंने पहले भी पुलिस कंट्रोल रुम पर इस बारे शिकायत की थी और बुधवार को फिर शिकायत की है।
^ ट्रैफिक पोल्स से बैटरियां चोरी होने की शिकायत पुलिस को दे दी गई थी। पुलिस ने एफआईआर नहीं काटी है। जब तक एफआईआर नहीं कटती, लाइटस नहीं लग सकती। -राजेशधीमान, नगर निगम कमिश्नर
^हमारे पास किसी आम जनता के नुमाइंदे की शिकायत आई है और नगर निगम के किसी अधिकारी की। शिकायत आती तो पुलिस कार्रवाई करती। -बलविदंर सिंह पन्नू, एसएचओ मटौर
एक बाइक सवार की हो चुकी है मौत
इसीचौराहे पर एक बाइक सवार की मौत हो चुकी है। ये ट्रैफिक लाइटें बंद होने के कुछ दिनों बाद ही एक बाइक कार में टक्कर हो गई थी। बाइक चालक को फेज-4 प्राइवेट अस्पताल पहुंचाया गया तो डॉक्टरों ने उसे मृत घोषित कर दिया था।
भास्कर ख़ास
hin_Deva hin_Deva hin_Deva hin_Deva hin_Deva hin_Deva hin_Deva bho_Deva